[{"text_idx": "#000000", "text": "5 soovitust lapse esimeste jalano\u0303ude valimisel"}, {"text_idx": "#000001", "text": "Suur ro\u0303o\u0303m lapse esimestest sammudest asendub peagi suure ku\u0308simusega, millised jalano\u0303ud nu\u0308u\u0308d lapsele valida. Kuigi jalano\u0303udeks on reaalne vajadus alles siis, kui laps suudab ise kindlalt ko\u0303ndida ning astuda ka u\u0308le va\u0308iksemate takistuste, la\u0308heb suhteliselt kohe see jalano\u0303ude ralli lahti. Internetist ning poeriiulitelt leitav valik on muljetavaldav ning teadliku valiku langetamine no\u0303uab aega ja su\u0308venemist. Siinkohal tuleme teile appi ja teeme po\u0303gusa u\u0308levaate sellest, millele esimeste jalano\u0303ude valimisel ta\u0308helepanu po\u0308o\u0308rata."}, {"text_idx": "#000002", "text": "U\u0308ldine soovitus on, et Sinu so\u0303rm (umbes 1cm) vo\u0303iks lisaks mahtuda kanna ja jalano\u0303u vahele. Arvesta ka sellega, et lapse jalg kasvab kiirelt ning kevadel ostetud jalano\u0303ud ei pruugi enam su\u0308gisel sobida. Lapsele suur jalano\u0303u tekitab jalale ko\u0303ndimisel lisakoormust ning vo\u0303ib soodustada varvaste rullimist, kuna alateadlikult laps tunneb vajadust varvastega jalano\u0303ust kinni hoida, et see jalast a\u0308ra ei libiseks. Va\u0308ikese jalano\u0303u puhul on jalg aga kammitsetud ning ei saa normaalselt areneda. Nii liiga suured kui va\u0308ikesed jalano\u0303ud vo\u0303ivad mo\u0303lemad po\u0303hjustada muutusi lapse ko\u0303nnimustris, tekitada lihaspingeid, moonutada jala kuju kui ka suurendada kukkumisohtu."}, {"text_idx": "#000003", "text": "Ko\u0303ndimine ise on kuni 2-aastasele lapsele juba u\u0308sna keerukas tegevus. Kui valida lapsele kaalult rasked jalatsid, siis peab laps pa\u0308ris palju pingutama, et jalgu piisavalt to\u0303sta, et samm astuda. Tulenevalt vo\u0303ivad tekkida ko\u0303nnil kompensatoorsed liigutused, mis aitavad raskeid jalavarje edasi liigutada. Na\u0308iteks vo\u0303ivad lapsed hakata tegema ko\u0303nnil po\u0303lveto\u0303stet vo\u0303i tekib hoopis jalgade lohistamist. Samuti vo\u0303ib va\u0308lja kujuneda labajala sissepo\u0308o\u0308ratud asend ko\u0303nnil."}, {"text_idx": "#000004", "text": "Kerge jalano\u0303u, millel on painduv tald, lubab lapse jalal ealiselt areneda ning toetab hilisemas etapis korrektsete sammufaaside kujunemist (nt kannalo\u0308o\u0308k ja sealt edasi varvastele rullumine). Lisaks vo\u0303imaldab painduv jalats lapse jalal endal aktiivselt liikuda, mis seela\u0308bi va\u0308hendab astumisel tekkivat po\u0303rutust liigestele. Ja\u0308igad jalano\u0303ud sunnivad laste jalano\u0303uga kohanema ja ko\u0303nnimuster ei ole enam loomulik."}, {"text_idx": "#000005", "text": "Mo\u0303tle, kas Sa soovid, et jalano\u0303u vo\u0303taks lapse jala kuju vo\u0303i et lapse jalg vo\u0303taks jalano\u0303u kuju! Uh, arvestades, et lapse jalg kasvab kiirelt, siis ko\u0303ndima hakkamine on kulukas. Ja vahel kasvab laps jalano\u0303ust enne va\u0308lja, kui ta on jo\u0303udnud seda korralikult kasutadagi. Kuid siinkohal soovitame, kui va\u0308hegi vo\u0303imalik, leida vo\u0303imalused uute jalano\u0303ude soetamiseks."}, {"text_idx": "#000006", "text": "Looduslikust materjalist jalano\u0303u laseb lapse jalal hingata. Klassikalised valikud on riie ja nahk. Samas on praegu saadaval juba va\u0308ga palju alternatiivseid loodusikke materjale nagu na\u0308iteks kauts\u030cuk vo\u0303i ananassilehenahk."}, {"text_idx": "#000007", "text": "Ku\u0308simuste korral vo\u0303ta u\u0308hendust FysioPai fu\u0308sioterapeutidega, kes osutavad kodust fu\u0308sioteraapia teenust beebidele ja va\u0308ikelastele."}]